cyanic-selkie/wikianc huggingface dataset:
טרוול סרוויס
טרוול סרוויס היא חברת תעופה צ'כית שבסיסה המרכזי נמצא בנמל התעופה ואצלב האוול שבפראג. החברה מפעילה טיסות שכר ליעדי נופש ומחכירת מטוסים עם צוותם לחברות תעופה אחרות. רוב פעילות החברה מרוכזת תחת מותג חברת הבת סמארט וינגס.
רשתית
אנטומיה של הרשתית
שכבה חיצונית הכוונה שהיא פונה מאחור (anterior) העין, היינו יותר קרובה לדמית, לעומת פנימית שהיא קדמית (posterior), היינו יותר קרובה לקרנית. מכאן נובע ששכבות הרשתית שקופות לאור עד שזה נפגש בפוטורצפטורים, הנמצאים למעשה כמעט בקצה גלגל העין.
מבנה רשתית האדם
ברשתית יש שלוש שכבות תאים. השכבה הראשונה היא של תאים קולטי אור. השנייה היא של תאי עצב, שמקשרת בין תאים אלו לתאי גנגליוני הרשתית, שגופם יוצר את השכבה השלישית, והאקסונים שלהם יוצרים את עצב הראייה, המוביל את מידע הראייה למוח.
טרוול סרוויס
בשנת 2017 נודע כי החברה עתידה לרכז את כלל פעילותה תחת המותג "סמארט וינגס" .
רשתית
שכבת התאים קולטי האור
בעין האדם הנורמטיבי יש חמישה סוגי תאים קולטי אור, שבכל אחד מהם סוג חלבון קולט אור, בשם אופסין, שייחודי לו. הסוג הראשון הוא זה שמזהה את כמות האור הנכנסת לעין, כדי להרחיב או לצמצם את הקשתית, ולשלוט בכמות האור הנכנסת. הסוג השני הוא האופסין של תאי הקנים. שלושת הסוגים האחרים הם של שלושת סוגי תאי המדוכים.
בסך הכול יש בעין כשישה מיליון מדוכים וכ-125 מיליון קנים. אלה מצופפים על גזרה של 72% משפת כדור שקוטרו 22 מ"מ, באדם בוגר. במרכז הרשתית נמצא העצב האופטי, המכונה "הכתם העיוור" (Blind spot) היות שאין בו תאים קולטי אור. זהו אזור אליפטי שצבעו לבן, בשטח כ-3 מ"מ רבועים. מצד הכתם העיוור, בכיוון הרקות נמצא ה שבמרכזו הגומה המרכזית. הגומה המרכזית מרוצפת בכוורת צפופה במיוחד של מדוכים קטנים ביותר, בסידור משושה המאפשר ניצולת מרבית של פני השטח ללא שטחים מתים. הצפיפות המשטחית של המדוכים בגומה המרכזית מגיעה לכ-140,000 מדוכים למילימטר רבוע. כך מושגת חדות ראייה מרבית בגומה המרכזית, על חשבון רגישות פחותה לאור קלוש.
טרוול סרוויס
בנוסף, בשנת 2017 השלימה החברה את רכישת 98% ממניותיה של חברת התעופה הלאומית צ'ק איירליינס. .
רשתית
שכבת התאים קולטי האור
הגומה המרכזית (אנגלית: Fovea) (לטינית: fovea centralis) היא חלק הממוקם במרכז אזור המקולה ברשתית שבחלק האחורי של העין. הגומה אחראית לראיה המרכזית בה משתמשים בני אדם לקריאה, צפייה בטלוויזיה, ולכל פעולה אחרת הדורשת הבחנה טובה בפרטים. צפיפות המדוכים בפוביאה היא הגדולה ביותר, ולמעשה שם ראיית הצבע היא הטובה ביותר, וכן גם חדות הראייה היא הטובה ביותר.
סביב הגומה נמצאים אזורים הקרויים פאראפוביאה, ופריפוביאה. הפאראפוביאה היא אזור בצורת טבעת שבו שכבת תאי הגנגליון מורכבת מיותר מחמש שורות של תאים. הפריפוביאה היא האזור המקיף את הפאראפוביאה ובו אותה שכבה מורכבת רק משתיים עד ארבע שורות. באזורים אלו חדות הראייה פחותה מאשר בתוך הגומה ממש. מסביב לגומה מצוי אזור גדול יותר שבו חדות הראיה נמוכה.
טרוול סרוויס
צי המטוסים
צי המטוסים של החברה, נכון לאוקטובר 2018:
פעילות החברה בישראל
החברה מפעילה בין 3-4 טיסות שכר שבועיות בקו פראג-תל אביב בעונת הקיץ ו-3 טיסות שבועיות סדירות מפראג באמצעות החברה הבת סמארט ווינגס כל השנה באמצעות מטוסי 737-800/900ER/MAX 8. בנוסף, החברה מפעילה 2 טיסות שכר שבועיות עונתיות בין בודפשט לתל אביב וטיסת שכר שבועית עונתית בין ברטיסלאבה לתל אביב אשר מופעלת באמצעות חברת הבת סמארט ווינגס.
רשתית
שכבת התאים קולטי האור
לבני אדם ולפרימטים גומה מרכזית יחידה בעין, בניגוד למיני ציפורים מסוימים, כגון נץ שלהם גומה כפולה או לכלבים ולחתולים שאין להם גומה מרכזית אלא פס מרכזי של פוטורצפטורים. ברדיוס של שישה מ"מ מסביב לגומה המרכזית נמצא מרכז הרשתית. האזור שמרוחק יותר נקרא שולי הרשתית.
ככל שמתרחקים מן הגומה המרכזית לכיוון שולי הרשתית, צפיפות המדוכים יורדת ושכיחות הקנים עולה. בזווית של כעשרים מעלות ביחס לקו הראייה מגיעה צפיפות הקנים לשיא של כ-160,000 קנים למילימטר רבוע. היות ששיעור קטן יותר של תאי גנגליון מוקדשים לעיבוד המידע משולי הרשתית, רגישות העין לאור היא מרבית בהיסט קטן יותר: 8-16 מעלות ביחס לקו הראייה. אסטרונומים המחפשים גרמי שמיים חיוורים משתדלים להביט מעט הצידה ממקומו המשוער, כדי להיעזר ברגישות המוגברת של העין לאור בזוויות אלה. שיטה זו נקראת ראייה מופנית (Averted vision).
מבנה הרשת העצבית
המדוכים והקנים מתעצבבים לתאי עצב דו-קוטביים (ביפולריים), שסיביהם העצביים שלוחים לעבר תאי גנגליון. תא עצב דו-קוטבי רשתיתי יוצר סינפסות עם תאי קנים או עם תאי מדוכים, אך לא עם שניהם יחד. הוא מקבל קלט עצבי גם מתאי עצב אופקיים, התורמים להשפעה ההדדית בין תאי עצב סמוכים וכך עשויים לשפר את רגישות העין או את חדות הדמות שנוצרת ברשתית העין. תאי אמקרין מעורבים בהתכנסות האותות הבאים מתאי קנה סמוכים שנמצאים בהיקף הרשתית, ובכך, תורמים לרגישות הראיה. כ־1.2 מיליון סיבים עצביים של תאי הגנגליון מתאגדים לעצב הראייה, הנושא את המידע שנקלט ועובד מכ-130 מיליון תאים קולטי אור. מכאן שהסוגים השונים של תאי העצב ברשתית נדרשים לדחוס ולסנן את הקלט האורי, לשם קידודו לדחפים עצביים הנשלחים בסיבים העצביים המרכיבים את עצב הראייה.
בחתך צד עוביה של הרשתית אינו עולה על חצי מ"מ. יש בה שלוש שכבות של תאי עצב ושתי שכבות של סינפסות. העצב האופטי מקשר את האקסונים של תאי הגנגליון אל המוח, שם מתבצע עיבוד התמונה. תאי הגנגליון הם שכבה פנימית ברשתית בעוד שהתאים הרגישים לאור הם שכבה חיצונית (רחוקה יותר מעדשת העין). בגלל מבנה זה האור עובר דרך שכבות הרשתית לפני שהוא פוגע בקנים ובמדוכים, מגיע לשכבת האפיתליום (RPE) ושם חלקו נבלע. האור הנותר יעבור דרך הפוטורצפטורים לתחילת תהליך הראיה. תהליך הבליעה נועד להגן על שכבת הפוטורצפטורים מפני נזק פוטו-אוקסידטיבי, היכול להיגרם כתוצאה מכך שהרשתית חשופה לרמות גבוהות של אור בכל שעות היום.
בין שכבת תאי הגנגליון לקנים ולמדוכים יש שתי שכבות נוירופיל - רשתות שבהן מתבצעים הקשרים הסינפסיים. בשכבת הנוירופיל החיצונית מחוברים הקנים והמדוכים לתאים הביפולריים הפרושים במאונך ולתאים אופקיים שמתחברים לתאי הגנגליון.
פיזיולוגיה
<!-- An image is produced by the "patterned excitation" of the retinal receptors, the cones and rods. The excitation is processed by the neuronal system and various parts of the brain working in parallel to form a representation of the external environment in the brain.
The cones respond to bright light and mediate high-resolution vision and colour vision. The rods respond to dim light and mediate lower-resolution, black-and-white, night vision. It is a lack of cones sensitive to red, blue, or green light that causes individuals to have deficiencies in colour vision or various kinds of colour blindness. Humans and old world monkeys have three different types of cones (trichromatic vision) while other mammals lack cones with red sensitive pigment and therefore have poorer (dichromatic) colour vision.
When light falls on a receptor it sends a proportional response synaptically to bipolar cells which in turn signal the retinal ganglion cells. The receptors are also 'cross-linked' by horizontal cells and amacrine cells, which modify the synaptic signal before the ganglion cells. Rod and cone signals are intermixed and combine, although rods are mostly active in very poorly lit conditions and saturate in broad daylight, while cones function in brighter lighting because they are not sensitive enough to work at very low light levels.
Despite the fact that all are nerve cells, only the retinal ganglion cells and few amacrine cells create action potentials. In the photoreceptors, exposure to light hyperpolarizes the membrane in a series of graded shifts. The outer cell segment contains a photopigment and the process leads to a change in levels of cyclic GMP, altering the sodium conductance of the membrane. The amount of neurotransmitter released is reduced in bright light and increases as light levels fall. The actual photopigment is bleached away in bright light and only replaced as a chemical process, so in a transition from bright light to darkness the eye can take up to thirty minutes to reach full sensitivity (see dark adaptation).
In the retinal ganglion cells there are two types of response, depending on the receptive field of the cell. The receptive fields of retinal ganglion cells comprise a central approximately circular area, where light has one effect on the firing of the cell, and an annular surround, where light has the opposite effect on the firing of the cell. In ON cells, an increment in light intensity in the centre of the receptive field causes the firing rate to increase. In OFF cells, it makes it decrease. Beyond this simple difference ganglion cells are also differentiated by chromatic sensitivity and the type of spatial summation. Cells showing linear spatial summation are termed X cells (also called "parvocellular", "P", or "midget" ganglion cells), and those showing non-linear summation are Y cells (also called "magnocellular, "M", or "parasol" retinal ganglion cells), although the correspondence between X and Y cells (in the cat retina) and P and M cells (in the primate retina) is not as simple as it once seemed.
In the transfer of signal to the brain, the visual pathway, the retina is vertically divided in two, a temporal half and a nasal half. The axons from the nasal half cross the brain at the optic chiasma to join with axons from the temporal half of the other eye before passing into the lateral geniculate body.
Although there are more than 130 million retinal receptors, there are only approximately 1.2 million fibres (axons) in the optic nerve so a large amount of pre-processing is performed within the retina. The fovea produces the most accurate information. Despite occupying about 0.01% of the visual field (less than 2° of visual angle), about 10% of axons in the optic nerve are devoted to the fovea. The resolution limit of the fovea has been determined at around 104 points. The information capacity is estimated at 5 x 105 bits per second (for more information on bits, see information theory) without colour or around 6 x 105 bits per second including colour. -->
מחלות רשתית
מחלות רבות פוגעות בתפקוד הרשתית, לחלקן יש טיפול רפואי בתרופות, הזרקות תוך עיניות או טיפול בלייזר, וחלקן מחייבות טיפול ניתוחי.
בצקת מקולרית על רקע סוכרת (רטינופתיה סוכרתית)
אחד מסיבוכי הסוכרת השכיחים הוא מחלת הרשתית בצקת מקולרית על רקע סוכרת, או בשם הפופולרי רטינופתיה סוכרתית. רטינופתיה סוכרתית פוגעת בעיקר בחולים "ותיקים" בסוכרת - מחלה המשפיעה על מערכות הגוף השונות, וביניהן כלי הדם הקטנים בגוף. מחלת רשתית זו נגרמת בשל זרימת דם מוגברת בכלי הדם ברשתית, עד כדי פגיעה בדופנותיהם. הדופנות הפגועות מפרישות נוזלים המצטברים בחלק האחורי של הרשתית ויוצרים בצקת, שפוגעת בראייה ומהווה סיכון משמעותי לעיוורון. בדיקות שגרה ואבחון מוקדם יוכלו להאט את קצב המחלה.
ניוון מקולרי גילי (wAMD)
בניוון מקולרי גילי המחלה נגרמת כתוצאה מגדילה של כלי דם חדשים מתחת לפוביאה (שנמצאת במרכז המקולה). חלקם, כ-25%, חודרים מהדמית לתוך הרשתית ומדממים. מצב זה גורם בתוך זמן קצר לניוון ואובדן ראייה בחלקה הגדול של הפוביאה. הסיבה לדימומים נעוצה בכך שכלי הדם החדשים הם בעלי דופן חלשה יותר. כתוצאה מהדימום נוצרת רקמת צלקת במרכז הראייה הגורמת להופעת כתם שחור. ברוב המקרים המחלה מתבטאת בירידה בראייה המתבטאת באיבוד יכולת קריאה, יכולת אבחון פנים, יכולת קריאת שעון וראייה תפקודית. בדיקות לאבחון יוכלו לאתר את תהליך התפתחות המחלה טרם הופעת הסימפטומים.
היפרדות רשתית
מצב בו רשתית העין נפרדת מקיר גלגל העין עקב קרע שנוצר בה. היפרדות רשתית מתרחשת כאשר הזגוגית נפרדת מחיבורה לרשתית. הזגוגית היא ג'ל הממלא את חלל העין. הג'ל הזה נהייה נוזלי עם הגיל, ובסופו של דבר ניתק מהחיבור הצמוד שלו לרשתית. כיום, קיים ניתוח להחזרת הרשתית שהופרדה. לניתוח זה אין 100% הצלחה, וקיימים ניתוחים שכשלו וגרמו לעיוורון של המנותח.
קרע/חור ברשתית
מצב בו קיים ברשתית העין חור, המגדיל את הסיכויים להיווצרות היפרדות הרשתית. סוג החור הנפוץ ביותר כיום נקרא "אופרקולום חופשי", בו החלק שנפרד בחור מרחף על פני זגוגית העין, ונקלט על ידי העין כעצמים צפים בעין, מעין לכלוכים או זבובים שחורים מעופפים באוויר. כיום, קיימת שיטה להלחמת החור או הקרע, באמצעות מכשיר לייזר ההופך אנרגיית אור לאנרגיית חום, ובעזרת החום "מלחים" את החור או הקרע. בכך נמנעת כניסה של ג'ל לעין המובילה להיפרדות רשתית.
CNV
צמיחת כלי דם פתולוגיים ברשתית במטופלים הסובלים מקוצר ראייה חמור (myopic CNV).
רטיניטיס פיגמנטוזה
רטיניטיס פיגמנטוזה (Retinitis pigmentosa) היא מחלת עיניים ניוונית של הרשתית, הנפוצה ביותר מבין מחלות ניוון הרשתית בעלות הורשה ברורה. תדירות המחלה נבדקה בעיקר בארצות-הברית ובאירופה ועומדת על אחד מתוך 4,000 אנשים. תדירות המחלה בישראל גבוהה יותר ובאזורים מסוימים עומדת על 1 מתוך 2,000 אנשים.
טיפול תרופתי במחלות רשתית
חלק ממחלות הרשתית נגרמות בשל חלבון VEGF – חלבון המהווה "פקטור צמיחה" ומעודד צמיחה פתולוגית של כלי דם לא תקינים ברשתית. אייליה חוסמת את יכולתו של החלבון להיקשר לרצפטור שלו כשהיא נצמדת אליו משני צדדיו (כמו "שתי ידיים על הכדור") באפיניות גבוהה פי 140 ויותר מתכשירים הנקשרים אל החלבון רק בצד אחד שלו. כתוצאה מכך ניתן להזריק אייליה בתדירות נמוכה יותר. בנוסף, אפליברספט לוכד גם את מולקולת PlGF (placental growth factor) שמעורבת אף היא בפתוגנזה של המחלה. בניוון מקולרי רשתי מטפלים באפליברספט בזריקות אחת לחודשיים (לאחר 3 מנות העמסה חודשיות). הפחתת תדירות ההזרקות תורמת להפחתה בסיכון לתופעות לוואי כתוצאה מזריקות עיניות, והפחתת העומס על הרופאים והמטופלים.
הבדלים ברשתית של בעלי חוליות וחסרי חוליות
סדר השכבות ברשתית של בעלי חוליות הוא "הפוך", בכך שהתאים הרגישים לאור נמצאים בצד האחורי של הרשתית, והאור צריך לעבור דרך שכבת נוירונים לפני שהוא פוגע בפוטורצפטורים. לעומת זאת, רשתית של חסרי חוליות בנויה בסדר הבא - הפוטורצפטורים הם בשכבה החיצונית של הרשתית, ומאחוריהם נמצאים הנוירונים המעבדים את האות. יתרונו של סידור זה הוא שהעצב האופטי המעביר את המידע אל המוח אינו גורם לאזור ריק מפוטורצפטורים, ולכן לבעלי חיים אלה אין כתם עיוור.
ז'אן-בטיסט ארבאן
ז'וזף ז'אן-בטיסט לורן ארבאן (בצרפתית: Joseph Jean Baptist Laurent Arban; 28 בפברואר 1825 – 9 באפריל 1889) היה נגן קורנט, מנצח, מורה והווירטואוז הנודע בראשון לקורנט שסתומים (cornet à piston). ארבאן הושפע מן הטכניקה הווירטואוזית של ניקולו פגניני בכינור ובניסיון (שהצלחתו מוטלת בספק) "להוכיח" את הקורנט ככלי סולו אמיתי, פיתח טכניקה וירטואוזית יוצאת דופן בכלי.
קורות חייו
ארבאן נולד בליון, צרפת ולמד חצוצרה אצל פרנסואה דוורן בקונסרבטואר של פריז משנת 1841 עד 1845. הוא התמנה למורה לקרן זקס בבית הספר הצבאי ב-1857 והיה למורה לקורנט בקונסרבטואר של פריז בשנת 1869. בשנת 1864 פרסם בפריז את ספרו לשיטת לימוד לקורנט שסתומים ולקרן זקס, Grande méthode complète pour cornet à pistons et de saxhorn. שיטת הלימוד הזו, המכונה לעיתים קרובות "התנ"ך של החצוצרה", משמשת עד היום נגני כלי נשיפה ממתכת בימינו. הווריאציות שלו על "הקרנבל בוונציה" עודן מיצירות הראווה הגדולות לסולני קורנט כיום.
יהודה בן שמואל אבן עבאס (השני)
רבי יהודה בן-שמואל אבן-עבאס (השני) (נולד בסביבות ד'תתק"צ 1230, לא ידוע תאריך פטירה) היה רב ספרדי, מחבר הספרים מקור חיים (הידוע גם בשם מנחת יהודה) ויאיר נתיב (הידוע גם בשם שבט יהודה).
ייחוסו
עד בערך תש"פ, ייחסו את ספרי המחבר ליהודה בן שמואל אבן-עבאס (הראשון), אך צפניה שרעבי מציין לעובדה שהיאיר נתיב מצטט את ספר משנה תורה להרמב"ם, שנכתב רק אחרי שרבי יהודה בן שמואל אבן עבאס הראשון נפטר ב-1167, ואם כן הספרים הנ"ל נכתבו על ידי יהודה בן שמואל אבן עבאס (השני).
יחסי הוותיקן–סרי לנקה
יחסי הוותיקן–סרי לנקה הם היחסים הדיפלומטיים שבין מדינת קריית הוותיקן לבין הרפובליקה הדמוקרטית הסוציאליסטית של סרי לנקה.
היסטוריה
היחסים הרשמיים בין המדינות החלו בשנת 1976.
שלושה אפיפיורים ביקרו בסרי לנקה: פאולוס השישי בדצמבר 1970, יוחנן פאולוס השני בינואר 1995 ופרנציסקוס בינואר 2015, שנפגש עם נשיא סרי לנקה מייטריפלה סיריסנה.
נשיא סרי לנקה מהינדה ראג'פקסה ביקר בוותיקן ביוני 2012, ונפגש עם האפיפיור בנדיקטוס השישה עשר.
ייצוג דיפלומטי
לוותיקן יש נציגות דיפלומטית בקולומבו.
החל מדצמבר 2011 הנציגה הקבועה של סרי לנקה באו"ם בז'נבה משמשת גם כשגרירה בוותיקן.
Miz & Mrs.
.Miz & Mrs היא סדרת מציאות אמריקאית, שהוקרנה לראשונה ב-24 ביולי 2018, בערוץ ה-USA. הסדרה היא סדרת ההמשך ל-Total Divas ונתנה מבט מקרוב אל חייהם של המיז ומאריס כזוג בתוך הזירה ומחוצה לה. הסדרה כוללת פרקים באורך של כחצי שעה, ועוקבת אחרי הזוג, כולל הולדת בתם הבכורה. באפריל 2019, נודע שרשת USA חידשה את הסדרה לעונה שנייה.
הפקה
ב-8 בינואר 2018, ה-WWE הודיעו שהמיז ומאריס יקבלו סדרה משלהם, שתשודר בערוץ USA ותקרא Miz & Mrs. הסדרה תתעד את חייהם האישיים של הזוג.
ב-27 במרץ 2018, בתם הראשונה של הזוג נולדה ונקראה מונרו סקיי.
ב-14 באוגוסט 2018, נודע שרשת USA הזמינה פרקים נוספים אשר יתווספו לעונה הראשונה. בפברואר 2019, נודע ש-14 פרקים יתווספו לסדרה, שתתחיל שוב ב-2 באפריל 2019.
ב-2 באפריל 2019, נודע שרשת USA חידשה את הסדרה לעונה שנייה אשר תכלול עשרים פרקים.
מקדם דיאלקטרי
מקדם דיאלקטרי (נקרא גם פֶּרְמִיטִיבִיות) הוא גודל פיזיקלי המתאר כיצד שדה חשמלי משפיע ומושפע מתווך דיאלקטרי, והוא נקבע על פי היכולת של חומר להתקטב בתגובה לשדה, ובכך להפחית את השדה בתוך החומר. במשוואות, בדרך-כלל, המקדם הדיאלקטרי מצוין באות היוונית אפסילון.
מבוא
באלקטרומגנטיות, שדה ההשראות החשמלית \vec{D} \!\ מתאר איך שדה חשמלי \vec{E} \!\ משפיע על סידור המטענים החשמליים בתווך נתון, הכולל תנועת מטען וסיבוב דיפול חשמלי. הקשר למקדם הדיאלקטרי הוא:, כאשר המקדם הדיאלקטרי הוא סקלר אם התווך הוא איזוטרופי או טנזור מדרגה שנייה עבור תווך ליניארי לא איזוטרופי.
באופן כללי, המקדם הדיאלקטרי הוא לא קבוע, אלא יכול להשתנות כתלות במקום בתוך התווך, תדירות השדה המופעל, לחות, טמפרטורה ופרמטרים נוספים. בתווך לא ליניארי, המקדם הדיאלקטרי יכול להיות תלוי בעוצמת השדה החשמלי. המקדם הדיאלקטרי כפונקציה של התדירות יכול לקבל ערכים ממשיים או מרוכבים.
ביחידות SI, המקדם הדיאלקטרי נמדד בפאראד למטר (F/m). שדה ההשראות החשמלית \vec{D} \!\ נמדד ביחידות של קולון למטר רבוע (C/m2), בעוד שהשדה החשמלי \vec{E} \!\ נמדד בוולט למטר (V/m), אבל שניהם מייצגים את אותה התופעה של אינטראקציה בין גופים טעונים. \vec{D} \!\ קשור לצפיפויות המטען המעורבות באינטראקציה, בעוד ש-\vec{E} \!\ קשור לכוחות ולהפרש הפוטנציאלים.
המקדם הדיאלקטרי של הריק
המקדם הדיאלקטרי של הריק (ואקום) הוא היחס  בריק.
המקדם הדיאלקטרי של הריק מופיע גם בחוק קולון, כחלק מקבוע קולון,, המבטא את הכוח בין שתי יחידות מטען המופרדות על ידי יחידת מרחק בריק.
במערכת cgs: יחידת המטען, סטט-קולון, מוגדרת כך שגודלו של קבוע קולון שווה בדיוק ל-1. לכן,.
מקדם דיאלקטרי יחסי
המקדם הדיאלקטרי של חומר נתון בדרך כלל באופן יחסי לזה של הריק, כמקדם דיאלקטרי יחסי, כלומר הוא מוגדר על ידי: כאשר הוא המקדם הדיאלקטרי של החומר. בריק על פי ההגדרה מתקיים.
מתקיים:, כאשר \chi_e \!\ הוא הסוספטיביליות החשמלית של החומר.
מקדם דיאלקטרי בתווך
במקרה הנפוץ של תווך איזוטרופי, \vec{D} \!\ ו-\vec{E} \!\ הם וקטורים מקבילים ו- הוא סקלר, אבל בתווך לא איזוטרופי הוא טנזור מדרגה שנייה (הגורם לשבירה כפולה). המקדם הדיאלקטרי ומקדם המגנטיות \mu \!\ של התווך קובעים את מהירות הפאזה v \!\ של הקרינה האלקטרומגנטית דרך התווך:
כאשר מופעל שדה חשמלי חיצוני על תווך אמיתי, זורם זרם חשמלי. סך הזרם הזורם בתוך התווך מורכב משני חלקים: זרם הולכה וזרם העתקה. ניתן לתאר את זרם ההעתקה כתגובה האלסטית של החומר לשדה החשמלי המופעל עליו. ככל שעוצמת השדה החשמלי החיצוני המופעל גדלה, גדלה גם כמות האנרגיה האצורה בשדה ההעתקה החשמלי בתוך החומר. אם השדה החשמלי קטן לאחר מכן, החומר ישחרר את האנרגיה האלקטרוסטטית האצורה בו. זרם ההעתקה משקף את השינוי באנרגיה האלקטרוסטטית האצורה בתוך החומר. ניתן לחלק את ההעתקה החשמלית לתרומה בריק ולזו הנובעת מהחומר באופן הבא: כאשר:
כלומר המקדם הדיאלקטרי היחסי והסוספטיביליות החשמלית קשורים על ידי.
מודל פשטני לקבלת המקדם הדיאלקטרי של תווך
קיימים מספר מנגנונים שגורמים לאפקט של דיאלקטריות של תווך, ונתייחס כאן לשניים מהם: השריית דיפולים ו"יישור" (סיבוב הדיפולים) דיפולים קיימים לכיוון השדה החשמלי החיצוני.
"יישור" דיפולים
קיימים בטבע חומרים רבים המורכבים ממולקולות נייטרליות שהתפלגות המטען החשמלי עליהן מקוטבת, כך שהן מהוות דיפולים חשמליים. במצב רגיל, כלומר כאשר אין שדה חשמלי חיצוני, האוריינטציה של הדיפולים הללו היא אקראית, כך שבסיכום הכולל הן לא יוצרות כל שדה חיצוני. לעומת זאת כאשר פועל שדה חשמלי חיצוני, חלק מן הדיפולים הללו מקבלים לפתע כיוון מועדף אחד; הם מתיישרים עם כיוון השדה החיצוני תוך זמן אפסי, כך שכעת הם יוצרים שדה נגדי לשדה המקורי. פילוג האוריינטציות של הדיפולים כבר אינו אקראי אלא "נוטה" לכיוון מסוים. הנחת ליניאריזציה סבירה היא שהצפיפות הנפחית של המומנט הדיפולי עומדת ביחס ישר לשדה החיצוני (בטווח עוצמת שדות נורמלי), כלומר שהחלק היחסי של הדיפולים שהתיישרו עם כיוון השדה עומד ביחס ישר לעוצמת השדה שמופעל. השדה החשמלי בתוך החומר הוא סיכום של השדה החיצוני עם השדה שיוצרים הדיפולים.
משיקולים היוריסטיים אלו ניתן לראות לפיכך שהמקדם הדיאלקטרי הוא פונקציה של המרחק d בין שני הקצוות הטעונים של כל דיפול, של המטען בכל קצה q ושל הצפיפות הנפחית \rho (מספר דיפולים ליחידת נפח) של הדיפולים (שתלויה בשדה). ניתן לחשב לפיכך את השדה שיוצר החומר הדיאלקטרי לפי המודל של שני מישורים אינסופיים הטעונים בצפיפויות מטען משטחיות +\sigma ו--\sigma כאשר (כאן \alpha הוא קבוע פרופורציה). השדה בין שני מישורים אינסופיים כאלה הוא לפי חוק גאוס: . מכאן נקבל: ולבסוף מקבלים שהמקדם הדיאלקטרי היחסי הוא: .
השריית דיפולים
במקרה זה לא מדובר בדיפולים קיימים, אלא בדיפולים הנוצרים בעקבות הפעלת שדה חיצוני. בסופו של דבר, שדה חשמלי מפעיל כוחות הפוכים על המרכיבים בעלי המטען החיובי והשלילי של החומר, כך שהוא נוטה להרחיק אותם זה מזה. קל לדמות זאת, במקרה של אטום המימן; אם מדמים אותו לכדור בעל מטען שלילי 1- שבמרכזו גרעין עם מטען 1+, אזי הפעלת שדה חיצוני תגרום לגרעין החיובי להיות מוסט ממרכז הכדור השלילי. במקרה זה הנחת הליניאריזציה היא שהמומנט הדיפולי המושרה עומד ביחס ישר לעוצמת השדה המופעל.
מקדם דיאלקטרי מרוכב
בניגוד לתגובה של הריק, התגובה של חומרים לשדה חיצוני תלויה בדרך כלל בתדירות של השדה. תלות זו בתדירות משקפת את העובדה שהקיטוב של החומר לא מגיב באופן מיידי לשדה המופעל, אבל התגובה תמיד חייבת להיות סיבתית (מתרחשת לאחר הפעלת השדה), וזה יכול להיות מיוצג על ידי הפרש פאזה. לפיכך מתייחסים לעיתים אל המקדם הדיאלקטרי כפונקציה מרוכבת של תדירות השדה המופעל: (מכיוון שמספרים מרוכבים מאפשרים להגדיר אמפליטודה ופאזה). הגדרת המקדם הדיאלקטרי הופכת להיות: כאשר:
יש לשים לב שבחירת הסימן עבור התלות בזמן (באקספוננט) מכתיבה גם את הסימן של החלק המדומה של המקדם הדילאקטרי. הסימנים שנבחרו מתאימים לנוהג בפיזיקה, בעוד שבהנדסה כל הגדלים המדומים הפוכים בסימנם.
התגובה של תווך לשדות חשמליים קבועים מתוארת על ידי הגבול של המקדם הדיאלקטרי בתדירויות נמוכות, ונקרא המקדם הדיאלקטרי הסטטי (וגם ):
בגבול של התדירויות הגבוהות, המקדם הדיאלקטרי המרוכב נקרא. בתדירויות שמעל תדירות הפלזמה, חומרים מתנהגים כמו מתכות אידיאליות, עם התנהגות של גז אלקטרונים. המקדם הדיאלקטרי הסטטי מהווה קירוב טוב לשדות המשתנים בתדירויות נמוכות, וככל שהתדירות עולה מופיע הפרש פאזה \delta \!\ בין \vec{D} \!\ ל-\vec{E} \!\. התדירות שבה ניתן להבחין בהסחת פאזה תלויה בטמפרטורה ובמאפייני התווך. עבור עוצמת שדה מתונה (E_0 \!\), \vec{D} \!\ ו-\vec{E} \!\ נותרים פרופורציוניים, ומתקיים:
מאחר שתגובת החומרים לשדות משתנים מאופיינת על ידי מקדם דיאלקטרי מרוכב, מפרידים את החלק הממשי והמדומה שלו, תוך שימוש בסימונים מוסכמים באופן הבא: כאשר:
המקדם הדיאלקטרי המרוכב הוא בדרך כלל פונקציה מסובכת בתדירות \omega \!\, מכיוון שהוא שילוב של תופעות נפיצה המתרחשות במספר תדירויות. לפונקציה יכולים להיות קטבים רק בתדירויות בעלות חלק מדומה חיובי, כך שמתקיימים יחסי קריימר-קרוניג. עם זאת, בתחומי התדירויות הצרים הנלמדים בפועל, ניתן לקרב את המקדם הדיאלקטרי כבלתי תלוי בתדירות או בעזרת מודל של פונקציות.
בתדירות נתונה, החלק המדומה של גורם להפסד ספיגה אם הוא חיובי (לפי מוסכמת הסימן שלעיל) או רווח אם הוא שלילי. באופן כללי, עבור תווך ליניארי לא איזוטרופי, יש להתייחס אל החלקים המדומים של הערכים העצמיים של טנזור המקדם הדיאלקטרי.
סיווג חומרים
ניתן לסווג חומרים לפי המקדם הדיאלקטרי והמוליכות שלהם \sigma \!\. חומרים בעלי הפסדים גדולים בולמים את חדירת הגלים האלקטרומגנטיים. במקרה זה, בדרך כלל כאשר, החומר נחשב למוליך טוב. למבודדים בדרך כלל אין הפסדים או שההפסדים נמוכים, כאשר. חומרים שלא מקיימים אף אחד מהגבולות נחשבים כתווך רגיל. מבודד מושלם הוא חומר שאין לו מוליכות כלל, ומעביר רק זרם העתקה. לכן הוא אוגר ומחזיר אנרגיה חשמלית כמו קבל אידיאלי. במקרה של תווך בעל הפסדים, זאת אומרת כאשר זרם ההולכה אינו זניח, סך צפיפות הזרם הזורמת היא: כאשר:
גודל זרם ההעתקה תלוי בתדירות \omega \!\ של השדה המופעל. אין זרם העתקה בשדה קבוע.
על פי הגדרה זו, המקדם הדיאלקטרי המרוכב מוגדר על ידי:
קישורים חיצוניים
Dielektrinė skvarba Względna przenikalność elektryczna
אוהד אזרחי
אוהד (פלא) אזרחי (נולד בישראל, 1965) הוא מורה בבית הספר לשמאניזם מיני איסטא ורבי בתנועה להתחדשות יהודית. עבודתו מושפעת מהקבלה, החסידות, טנטרה וזן בודהיזם. פרסם מספר ספרים בתחומים אלו והיה שותף להקמה של מספר קהילות ומיזמים רוחניים.
נעורים, חזרה בתשובה ותקופת בת עין
אזרחי נולד בקריית מוצקין בשנת 1965 בבית חילוני. מצד אמו הוא נצר למשפחת עבו מצפת. למד בבית הספר התיכון לחינוך סביבתי שבמדרשת בן-גוריון. עוד בתיכון החל להתעניין בדרך תרבויות האדמה האינדיאניות, הבודהיזם, והזן. בסוף ימי התיכון, בעקבות קריאה בכתבי מרטין בובר, התקרב אל המחשבה החסידית וחזר בתשובה, בהדרכת ישראל חברוני. אזרחי הצטרף לחסידי בעלז, והאדמו"ר רבי ישכר דב רוקח ערך את חתונתו עם חברתו מימי התיכון, רות. לאחר כמה שנים בהן למד תלמוד והלכה שלחו האדמו"ר ללמוד בישיבת המקובלים 'שער השמים'.
אזרחי השתלם בענפי החסידות השונים, בקבלה ובקבלת האר"י, למד אצל הרב אשר לוסטיגמן, המשיך כתלמידו של הרב שג"ר, והיה תלמידו הקרוב ומזכירו האישי של הרב יצחק גינזבורג. בשנת 1989 היו בני הזוג אזרחי חלק מגרעין של שבע משפחות מתלמידי הרב גינזבורג, ויחד ייסדו את היישוב בת עין בגוש עציון, שם חיו עד שנת 2000. הזוג אימץ שתי בנות, ולאחר זמן נולד בנם המשותף יהוא-שלם. אזרחי לימד ב"מדרשת בת עין", בארגון גל עיני של הרב גינזבורג, בישיבת ההסדר עתניאל, בישיבת ההסדר רמת גן, בישיבת שיח יצחק, בבית המדרש של האוניברסיטה העברית בהר הצופים, ועוד.
בשנת 1994 פרסם את הקונטרס "עולמות הספק", ביאור למערכת האמונות והדעות של הדמויות בספר איוב. הספר ספג ביקורת מצד רבנים, שלא אהבו את הגישה שאותה נקט אזרחי, המאדירה את החיפוש והטלת הספק על-פני המסורת והאמונה.
בשנת 1997 עסק יחד עם ד"ר יצחק חיות-מן בפיתוח חזון של ירושלים והמקדש שבתוכה כמקדש עתידי לכל העמים. השניים יזמו ותכננו תוכנות מחשב המוקדשות למדיטציה קבלית, ואף הצעה להקמת מקדש וירטואלי באינטרנט, תוך שימוש במציאות מדומה. יחד פרסמו את הספר "הישן יתחדש והחדש יתקדש". בספר פיתח אזרחי את הרעיון הרואה בארוטיקה בסיס לתפיסת הקדושה כפי שהתבטאה, לטענתו, במקדש העברי בירושלים ובמגילת שיר השירים.
עזיבת העולם האורתודוקסי
בסוף שנות התשעים קרא אזרחי ליתר פתיחות של היהדות כלפי השפעה בין-דתית, בפרט זו הבאה מדתות המזרח, וליתר פתיחות בתחום המיני, דבר שעורר עליו מחלוקות רבות וגרם להוצאתו מן הקונצנזוס הרבני. אזרחי טען כי על-פי ההלכה עצמה, אין הכרח להימנעות מיחסי מין לפני הנישואין, ושניתן לעשות זאת במסגרת של ההיתר ההלכתי של פילגשות, הניתנת להבנה כיחסי "חבר-וחברה" הנהוגים כיום בין בני זוג שאינם נשואים. הוא טען כי המצב בו בני הישיבות מגיעים לבגרות מינית בגילאי העשרה אך אינם מורשים לקיים כל מגע של קרבה בין המינים לפני החתונה, המתרחשת בגיל מבוגר יותר, איננו מצב בריא, ואין בו גם משום צניעות. בעקבות מאמר שכתב על כך יאיר שלג במקומון כל העיר, דרשו ממנו רבני ישיבת שיח יצחק, בה לימד, לחזור בו בפומבי או לעזוב את הישיבה. אזרחי בחר לעזוב, ופנה ללמד מחוץ למוסדות העולם האורתודקסי.
אזרחי הצטרף למכון מיל"ה בירושלים, שאותו ניהל מרדכי גפני . במכון מיל"ה לימד אזרחי ועסק במחקר היחס לריקוד ולעבודה עם הגוף במחשבה היהודית לדורותיה. לאחר עזיבתו של גפני את ישראל בעקבות טענות שתקף מינית, ניתק אזרחי את קשריו עם גפני. עם זאת, בשנת 2023 הודיע כי הוא מתחרט על ניתוק הקשרים עם גפני וכי באותה שנה הוא וגפני עתידים לכתוב מחדש את הספר "מי מפחד מלילית".
בעקבות הרצאה שהעביר בירושלים על יהדות ואקופמיניזם, הוזמן על ידי פרופסור איירין דיאמונד להצטרף כעמית מחקר בתחום האקופמיניזם באוניברסיטת אורגון. בתקופתו שם נסמך על ידי רבי זלמן שחטר-שלומי לרב בתנועה להתחדשות יהודית.
קהילת המקום ("ישיבאשראם")
בשנת 2000, לאחר תקופה שבה כיהן כעמית מחקר באוניברסיטת אורגון, שב אזרחי לארץ והקים את "קהילת המקום", שכונתה גם "ישיבאשראם" (הלחם של "ישיבה" ו"אשראם") במצוקי דרגות שבמדבר יהודה.
אזרחי הגה במקום תוכניות לייסודה של יהדות רוחנית חדשה, והאשראם היווה מעין מעבדה אנושית לבחינתה. הקהילה הביאה לארץ את שיטת "מעגלי הקשבה". בנוסף עסקה הקהילה במפגשי הידברות עם ערבים על בסיס רוחני, וייסדה את "מפגש השלום והזיכרון המשותף ליהודים ולערבים ביום הזיכרון, יום העצמאות והנכבה". קהילת המקום העניקה ליווי רוחני לחולים סופניים והכשירה מתנדבים בתחום, שקיבלו הדרכה רוחנית - יהודית, בודהיסטית ומדיטטיבית.
בהשפעת קהילות אחיות מהעולם, כדוגמת קהילת תמרה (Tamera) שבפורטוגל, ובעידוד אזרחי, פנו חברי הקהילה לבחון מחדש את נושא המשפחה והזוגיות בתוך קהילה אינטימית, ובפרט בחנו רעיונות של יחסי מין חופשיים בתוך הקהילה. ניסויים אלה לא התקבלו יפה על ידי חלק מבני קהילתו של אזרחי, שנמשכו באותם ימים אחר מורה רוחנית אחרת, קטיה סידר ממושב אודים. בשנת 2005 הודיע אזרחי על סיום הניסוי של הישיבאשראם ופירוק קהילת המקום. חלק מחברי הקהילה שרצו להמשיך באורח חיים של יחסי מין חופשיים עברו לחיות בקהילת תמרה בפורטוגל, ויחד עם אחרים הקימו את היוזמה להקמת "הכפר לחקר השלום" (PRV).
לאחר התפרקות קהילת המקום
בשנת 2006 עברו אזרחי ובת זוגו לראש פינה, שם הקימו את "בית-הספר לאהבה וקבלה", המתמקד בהוראה של אהבה כאורח-חיים, פוליאמוריה ותרגול של רוחניות מינית, בהשראת מקורות קבליים ואחרים. במסגרת זו הוציא לאור את ספריו של דייוויד דיידה. בפתיח לאתר של בית-הספר הציג אזרחי את שיטתו: "'...שואבת ממקורות קבליים ראדיקליים, שצונזרו על ידי הממסד הרבני וסומנו לרוב כ'כופרים'. היא מתחברת מחדש לאנושות כולה, בלי הבדלי דת, לאום ומין. היא מתחברת מחדש לטבע הפראי שלנו, ולאסכולות רוח מהעולם כולו: טנטרה, שמאניזם, סופיזם, הינדואזם והבודהיזם. הקבלה שלנו מקבלת את האדם כולו, מהכתר ועד המלכות, לכן היא עוסקת הרבה גם במיניות — היסוד שרבים וטובים הסתבכו איתו קשות — ומכניסה גם אותו לאינטגרציה מלאה עם הלב והתודעה'."
בראש פינה ניהלו אזרחי ודון מרכז רוחני בשם "בית מרחב-יה", שפעל כשלוש שנים. בשנת 2009 עבר יחד עם חלק מבני קהילתו, שנודעה בשם "השבט העברי המתחדש", למושבה יבנאל, ולאחר כשנה עברו אזרחי ודון לקיבוץ בית אורן, שם התגוררו עד 2019.
בשנת 2011 הקימו תלמידיו של אזרחי את "נביעה - האקדמיה העברית של הרוח", בתל אביב. אזרחי ושותפו לדרך, השמאן העברי שמואל שאול, לימדו במקום את תפישתם ביחס לקיומה של דרך רוחנית עברית, הקרובה יותר לשמאניזם מאשר ליהדות של היום. אזרחי הדגיש בהרצאותיו את הצורך "לנקות את היהדות" משלושה גורמים שאותם הוא מכנה "שלושה וירוסים פוסט-טראומטיים שהשתלטו על המנגנון היהודי":
את השורש לתופעות הפוסט-טראומטיות הללו רואה אזרחי ברפורמה הפולחנית של יאשיהו מלך יהודה, אשר כפה מהפכה מונותאיסטית בכוח החרב, מהפכה שתרמה לדעתו של אזרחי לחורבנה של יהודה ולחורבן הבית הראשון. הטראומה של החורבן נטמעה בעם היהודי השב מן הגולה על ידי פעולותיהם של עזרא הסופר ומנהיגי שיבת ציון, אשר יצרו את יסודותיה של הדת 'היהודית', השונה מאוד מן המצע העברי הקדום עליה צמחה ושבסמליה ובשפתה היא משתמשת. את משנתו שטח אזרחי בהקדמה לספרו "חגיגה" ובחלקו הראשון של הרומן ההיסטורי "קדשה - שובן של כוהנות האהבה".
פעילותו באושוויץ ובמסדר הזן-פיסמייקרז
אזרחי נמנה עם תלמידיו של מורה הזן רושי ברני גלסמן שייסד את מסדר הזן פיסמייקרז הבין־לאומי. הוא הוסמך על ידי רושי גלסמן כ"דהרמה הולדר". בין השנים 2001–2014 נמנה אזרחי עם צוות ההנחיה של ריטריט המדיטציה ונשיאת העדות שעורך המסדר מדי שנה במחנות ההשמדה אושוויץ בירקנאו. בשנת 2004 יצא בוורשה סרט תיעודי בשם "רבי אוהד" על עבודתו של אזרחי באושוויץ.
המשך פעילותו
בשנת 2010 הוזמנו אזרחי ואשתו דון להרצות בכנס איסטא באריזונה, לצד מרצים ומורים למיניות מכל העולם. ב-2012 החלו שניהם ללמד בסמינרים של הארגון, המאגד מורים ל"מיניות מודעת" ול"שמאניזם מיני".
ב-2013 הפך אזרחי למורה בארגון, ובמסגרת זו לימד בסמינרים בישראל וברחבי העולם. אזרחי השתתף בכתיבת חלק מתוכני הסמינרים, פעל בהתנדבות בתפקידי ניהול עד 2021 והכשיר חלק גדול מהמורים בארגון כיום.
לצד פעילותו באיסטא, משמש אזרחי כשותף בבית הספר לרוחניות ומיניות Highden שבניו זילנד, ושותף להקמת Ashram of Love במלטה. במסגרת זו הוא עוסק בפקרטיקות של טקסים שמאניים-מיניים המשלבים שימוש בסמים פסיכדליים.
משנת 2019 הוא אינו מתגורר בישראל באופן קבוע. נכון ל-2022, הוא שותף להקמת כפר בפורטוגל, והוא מחזיק באזרחות פורטוגזית.
בשנת 2020 היה מהיוזמים והמורה המוביל בריטריט בשם "אהבה מן האפר", שתוכנן אך בסופו של דבר לא התקיים והיה אמור לכלול פרקטיקות של שמאניזם מיני בסביבת מחנה ההשמדה אושוויץ. לדברי איש ניהול המשברים שנשכר על ידי איסטא, לא היו אמורות להיות פרקטיקות מיניות במחנה עצמו.
בספטמבר 2022 הודיע אזרחי כי הוא יוצא לכמה חודשים של הפסקה מפעילות בסמינרים של איסטא כדי "להקדיש זמן איכותי ללימוד והתבוננות".
טענות לפגיעה מינית
בכתבה שהתפרסמה ביולי 2022 בעיתון "הארץ", התראיינה אישה בשם רייצ'ל, שטענה כי אזרחי פגע בה מינית. בכתבה תואר כיצד אזרחי לוקח חלק בתרגילים מיניים בסדנאות שהוא מעביר, תוך שהוא לא מוותר על סמכותו כמנחה. רייצ'ל העידה כי בזמן שהשתתפה בסמינר איסטא למתקדמים, שהנחה אזרחי באריזונה בשנת 2021, במסגרת תרגיל קבוצתי בו לקח חלק גם אזרחי עצמו, היא קפאה בזמן שצוותה באקראי לתרגיל זוגי עם אזרחי. היא סיפרה כי בתרגיל אזרחי הפשיט אותה ונגע בסביבות איבר מינה עם פיו, מבלי שהייתה מעוניינת בכך. כמו כן, היא סיפרה כי אזרחי נזף בה במהלך התרגיל, מה שגרם לה למצוקה. לדבריה, לאחר מעשה, כשניסתה להתעמת עם אזרחי, הוא ציין כי דיבר איתה על גבולותיה לפני מעשה ולדבריה הפעיל עליה מניפולציה רגשית. בתגובה אמר אזרחי כי הפעילות הייתה חלק ממשחק תפקידים, ולא חלק מאינטרקאציה אישית. כמו כן הוא אמר כי הוא "נמלא צער על החוויה שלה, גם אם אינה בהכרח תואמת את העובדות כפי שקרו בפועל".
במאמר שהתפרסם בניו זילנד הראלד התראיינה אישה אחרת בשם אנה אשר טוענת כי אזרחי פגע בה מינית. לדבריה, במהלך סמינר איסטא שהתרחש בישראל, באחד מ"ערבי המקדש" שבהם משתתפי הסמינר יכולים להציע אחד לשני הצעות שונות, לרוב בעלות אופי מיני, פנה אליה אזרחי עם הצעה לקיום אינטראקציה מינית. לדבריה הוא שאל אותה לגבולותיה והיא ציינה כי היא אינה מעוניינת בחדירה ומיד לאחר מכן וללא אזהרה אזרחי ביצע בה מין אוראלי תוך שהוא אומר לה שהוא יודע מה גופה רוצה ומה הגבולות שלה.
במאי 2023 דווח בעיתון הגרמני "די טאגסצייטונג" על אישה ישראלית הטוענת כי אזרחי אנס אותה.
גבריות ונשיות
בהקדמה שכתב לספרו של דיידה "דרך גבר" מסביר אזרחי כי גבריות מפותחת איננה מוגבלת לגברים בלבד, ונשיות מפותחת איננה מוגבלת לנשים בלבד. לכל אדם יש היבטים נשיים וזכריים, ועל כל אדם לגלות כיצד לתת לצדדים הללו ביטוי מלא. במקום אחר כתב אזרחי על הנושא כי "ההתפתחות הרוחנית מצד אחד והסלידה שלנו מהמאצ'ואיזם מצד שני, גרמו לגברים רבים לפתח צדדים נשיים באישיותם (וזה חשוב מאוד)... אבל הנשים שלצדם מרגישות הרבה פעמים שאין פה אף גבר בסביבה, וזה מסב להן תסכול גדול", והוסיף כי "אישה עם פוטנציאל נשי גדול זקוקה להעניק את מתנת הנשיות שלה, להשתחרר, לחגוג, להיות ג'וּסית ומלאת תשוקה ולהתמסר... הנשיות שלה קשורה גם ליכולתה לשחרר מצבי רוח בעוצמות גדולות – לפעמים מתוקים כמו דבש ולפעמים כואבים כמו עוקץ הדבורה".
יחסי מין בין מורה רוחני לתלמידיו
אזרחי אינו שולל קשר רומנטי ומיני בין מורה רוחני לתלמידיו, בתנאים מסוימים ובשקיפות, זאת אף על פי שקשרים כאלה נחשבים לבעייתיים ובעלי פוטנציאל רב לפגיעה בתלמיד בשל פערי הכוחות בין המורה לתלמיד והסכנה שבניצול לרעה של יחסים אלה. בראיון שנתן בפברואר 2019 לפודקאסט "אם נרצה" פירט אזרחי על תפיסתו זו, ואף תיאר קשר כזה שהוא מנהל. לדבריו את הקשר הוא התחיל לאחר שפנתה אליו תלמידה באחת מהסדנאות שהוא העביר וביקשה ליצור איתו קשר מיני. הוא מתאר כיצד הציע לאותה אישה לבדוק את הדברים עם חברותיה ואף ביקש את חוות דעתן של שתי מנחות הסדנה האחרות. לאחר שהנשים עמן התיעצו השניים לא ראו בכך בעיה התחיל הקשר עם התלמידה, שנמשך שנים מספר.
משולש הדרמה ופגיעות מיניות
במספר מאמרים עסק אזרחי בהיבטים שונים של "משולש הדרמה, מודל שפיתח הפסיכיאטר סטיבן קרפמן. במאמר שפרסם אזרחי באתרו במאי 2022 , כתב כי גם במקרים של חציית גבולות בתחום המיני בין חברי קהילה יש לבדוק האם המעשה נעשה מתוך כוונת זדון, או שנעשה בשגגה, מתוך חוסר הבנה וקצרים בתקשורת. במקרים בהם נוצרה חוסר הבנה, מדגיש אזרחי שישנה אחריות משותפת של הפוגע ושל הנפגע או הנפגעת לדינמיקה שנוצרה ביניהם, ושראוי לשני הצדדים לקחת אחריות משותפת על כך. לבסוף, הוא הביע חוסר הסכמה כלפי אנשים המביעים תמיכה לא מסויגת באנשים אחרים המדברים ברשת האינטרנט על כך שנפגעו מינית (למשל, תנועת Me Too), משום שתמיכה לא מסויגת, לדעתו של אזרחי, לא פעם חוטאת לאמת.
תמיכה בלהט"ב אל מול דבריו של הרב פרומן
בשנת 2010 התבטא הרב מנחם פרומן בפומבי ואמר להוריה של אישה לסבית דתייה שאילו הייתה בתו היה יושב עליה שבעה משום שבת לסבית זה אסון. בהקשר זה אמר פרומן כי יחסים חד-מיניים הם "החמצה אנושית גדולה משום שיחסים בין איש לאישה הם עיקר החיים". אזרחי התייחס ישירות לדבריו של פורמן ואמר כי לדעתו "לא היחסים בין איש ואישה הם עיקר החיים, אלא האהבה!". לדבריו של אזרחי, ללא אהבה היחסים הזוגיים הופכים ל"מערכת של ניוון הדדי, למוות פנימי של הנפש". אזרחי הדגיש שלדעתו, כשיש אהבה, מינם של האוהבים אינו חשוב, וגם האוהבים נשכרים מאהבתם וכך גם העולם כולו.
מוזיקה
באפריל 2011 יצא לאור אלבומו הראשון של אזרחי, 'מתוהו ממש'. באלבום הלחין אזרחי טקסטים מקוריים לצד טקסטים מהמקורות. בהקלטת האלבום השתתפו יאיר דלאל, וחברים של אזרחי. שיר הנושא, 'מתוהו ממש', זכה לקאבר של להקת 'אורות'. אלבום זה גם כולל את השיר 'מקדש' אשר מוקדש לטקסים קבוצתיים של התבוננות בפות.
בספטמבר 2017 יצא אלבומו השני ,Cosmic Snake.
צילום
אזרחי עוסק בצילום אומנותי, בדגש על הקשר בין אירוטיקה, טבע, וציטוטים מהמקורות. אחד ממאפייני הצילומים של אזרחי הוא יצירת מנדלות מתמונות עירום אמנותי שהוא מצלם.
שירה וספוקן וורד
באפריל 2020 יצא לאור האלבום 'מתפלש באור', ספוקן וורד של שירה ארוטית בליווי מוזיקלי.
מחיבוריו
אזרחי השתתף בתרגום ובהוצאה לאור של ספרי דייוויד דיידה בעברית:
עכבריים
עכבריים (שם מדעי: Muridae) היא משפחה בסדרת המכרסמים המכילה כ-260 סוגים וכ-650 מינים.
המינים במשפחה זו קטנים עד בינוניים. המין הקטן ביותר הוא עכברון אפריקני (Mus minutoides), שאורך גופו (ללא זנב) 4.5-8 ס"מ ומשקלו 5–6 גרם, והוא גם המכרסם הקטן ביותר. המין הגדול ביותר הוא חולדת ענן חיוורת (Phloeomys cumingi), המגיעה לאורך של 48 ס"מ.
רוב בני משפחת העכבריים נמצאים בתחתית שרשרת המזון, ניזונים על צומח ומשמשים כמזון לסוגים רבים של יונקים, עופות וזוחלים. בהתאם לכך, העכבריים מתרבים בצורה מהירה מאוד - ההריון קצר (לרוב פחות מחודש), וגודל השגר מגיע עד ל-12 ולדות גדולים.
תת-משפחות
ייתכן שגם חולדת הרעמה משתייכת לכאן, אך מקובל יותר לשייך אותה למשפחת האוגריים.
עכבריים והאדם
מחד גיסא בני משפחת העכבריים גורמים נזק אדיר לבני האדם. הנזקים שלהם לחקלאות נאמדים במיליארדי דולרים בשנה, הן לשדות והן למזון מאוחסן. מינים רבים משמשים כמפיצי מחלות, ביניהן כאלה שגרמו למגפות (כמו הדבר). מאידך גיסא, חלק מהמינים משמשים בהדברה ביולוגית של חרקים, אחרים משמשים כמזון ומינים נוספים משמשים כחיות מעבדה חשובות.
BioWare
BioWare היא חברה קנדית בבעלות אמריקאית לפיתוח משחקי וידאו, אשר נוסדה במקור בפברואר 1995, וכיום בבעלות Electronic Arts. החברה מתמחה בפיתוח משחקי תפקידים, ונודעת בעיקר בזכות השבחים הרבים שלהם זכו משחקיה, כמו באלדורז גייט, נוורווינטר נייטס, ומלחמת הכוכבים: אבירי הרפובליקה הישנה. לאחר מכן, הוציאה החברה מספר משחקים מצליחים אחרים כגון: Mass Effect, Dragon Age: Origins, Mass Effect 2, וDragon Age II.
היסטוריה
החברה הוקמה בשנת 1995 על ידי שלושה רופאים, ריי מוזיקה, גרג זצ'וק ואוגוסטין יִפ, שסיימו ביחד את בית הספר לרפואה. בתוך שנה הוציא משחק ראשון אשר נקרא "Shattered Steel". בשנת 1998 הם החלו לפתח משחק תפקידים, "Baldur's Gate". המשחק נחל הצלחה, ויצאה לו גם חבילת הרחבה בשנה שלאחר מכן.
אופוריה (סדרת טלוויזיה ישראלית)
אופוריה היא סדרה ישראלית ששודרה ב-HOT בין 2012 ל-2013. רשת HBO רכשה את הזכויות מ-HOT והפיקה עיבוד אמריקאי לסדרה אשר עלתה לשידור בארצות הברית ביוני 2019 בכיכובן של זנדאיה, האנטר שפר וסידני סוויני.
תוכן
הסדרה, אותה כתב רון לשם וביימה דפנה לוין, עוסקת בעולמם של נערים בני 17, בני דור ה-Y, המעבירים את זמנם בקיום יחסי מין, בשימוש בסמים ובחיפוש אחר ריגושים. עולמם של הנערים בסדרה הוא עולם של בדידות וריקנות, והעדר סמכות הורית. המבוגרים בסדרה נראים לעיתים רחוקות ובאופן מרומז בלבד, בזווית צילום שאינה מראה את פניהם. לנוכח תכניה הוחלט לחסום את אפשרות הצפייה בסדרה לפני השעה 22:00.
לדברי לשם, "הם לא מחפשים באמת כלום, כי הכל בהישג ידם בחיפוש בגוגל בטלפון הנייד... הפרק הראשון מתחיל בזה שבגיל 8 ראית אנשים קופצים ממגדלי התאומים. ראית כבר כל כך הרבה דברים בגיל 8, שמה יעניין אותך כבר בגיל 17? התרגלת לקצב דפיקות לב, לזרימת דם, לקצב אדרנלין כזה, שאתה מחפש את הדבר הבא".
ביקורות
בדצמבר 2012, דרשה חברת מועצת הכבלים והלוויין, אורלי יחזקאל, דיון דחוף על הסדרה וקראה להוריד את הסדרה לאלתר מהמסך, לאור העובדה שהיא פוגעת, לדבריה, בנוער.
חמשתם
חֲמִשְׁתָּם (ברוסית: Пятеро ; נהגה: Piatiera) הוא אחד משני הרומנים ההיסטוריים שכתב זאב ז'בוטינסקי (השני הוא "שמשון").
היצירה והוצאתה לאור
ז'בוטינסקי מספר בהקדמה לרומן כי תיאר בו דמויות אמיתיות שפגש בעיר אודסה, עיר מולדתו, בילדותו ובנעוריו. הוא מביע רחשי אהבה לעיר, המשמיעה באוזניו את "שיר השירים של האנושות: מאה לשונות"; הוא תופס אותה כעיר אוניברסלית אשר "כמה עמים מכל קצוי אירופה נתקבצו הנה, כדי לבנות עיר אחת על תלה"` חוקר הספרות יהודה פרידלנדר מסביר שביצירתו של ז'בוטינסקי חמשתם משתקף "עולמו של יהודי מתבולל באודיסה הרב־תרבותית"; וזאת לצד "עולמו של הסופר הרוסי המשתקף בסיפוריו הקצרים; והרומן שמשון משקף את העולם היהודי־ציוני־רוויזיוניסטי". ההיסטוריונית סבטלנה נטקוביץ' מציינת, כי ז'בוטינסקי השלים את עבודתו על הרומן "בתקופה שבה חברי התנועה הרוויזיוניסטית הצביעו בעד פרישת התנועה מן ההסתדרות הציונית ובעד הקמת ההסתדרות הציונית החדשה (הצה"ר)".
החיבור נכתב "פרקים-פרקים", פורסם בהמשכים בשבועון הציוני "ראזסווייט" (בעברית "השחר") בפריז במהלך שנת 1933, ונדפס כספר בשנת 1936. תהליך זה של בניית הרומן ופרסומו היה "כמיטב המסורת של הז'ורנאליזם במאה התשע־עשרה", כדבריה של החוקרת ניצה פרילוק.
הספר ראה אור בעברית, ככרך ג', בסדרת כתבי זאב ז'בוטינסקי, בתרגומם של יהושע השל ייבין וחנניה ריכמן בהוצאת ערי ז'בוטינסקי.
נושאים ועלילה
נושאי הספר הם תולדות יהדות רוסיה בתחילת המאה ה-20, כפי שכותב המחבר בהקדמה: "תחילת סיפור זה מחיי אודיסה הקודמת נעוצה בעצם־ראשיתה של המאה שלנו. שנותיה הראשונות של מאה זו נקראו אז בפינו "אביב" במובן של התעוררות ציבורית ומדינית, ובשביל בני־דורי היה זה גם אביב אישי - תקופת העלומים האמיתית של גיל־עשרים". אולם ההקדמה האופטימית אך משחזרת את התקוות הרמות, אשר נכזבות ומתפוגגות בהמשך היצירה. כך למשל, על פי ההיסטוריונית סבטלנה נטקוביץ': "יותר משהוקדש הרומן "חמשתם" לתיאור אווירת הנעורים באודסה והאביב הפוליטי של תחילת המאה ולהאדרתם, הוא עסק למעשה בתיעוד התפוררותם של הנעורים הללו בלחץ אירועי האביב ההיסטורי. ביצירה מתחיל האביב הפוליטי בדיבורים מהוססים בגנות המשטר ובמהרה מתפתח לגל גובר של אלימות, הפקרות ובגידות. דווקא אביב פוליטי זה היה אחראי ברומן לחיסול אביב הנעורים של בני דורו".
הספר עוסק בהשפעתם של תהליכים היסטוריים גורליים על יהדות מזרח אירופה, כגון: מודרניזציה, המרות דת רבות לנצרות, הגירה (בעיקר לארצות הברית), פעילותם של מהפכנים ותנועות מהפכניות נגד הצאר הרוסי ומשטרו, התרחבות העבריינות בערים הגדולות, ותהליכי התבוללות יהודית מואצת בחברה הרוסית, המשתלשלים מהמודרניזציה ומהמהפכנות הרוסית. ההיסטוריונית סבטלנה נטקוביץ' סוברת כי "חמשתם" הוא "כפנאופטיקון של ההתבוללות היהודית באודסה"; לראשונה עסק ז'בוטינסקי הסופר בהתבוללות היהודית "במחזה החברתי "נכר" שנכתב בשנים 1908-1907. אף שב"נכר", כמו ב"חמשתם", הזדהה ז'בוטינסקי עם עמדתם של בעלי העסקים היהודים המסורתיים, במחזה הוא התייחס בעיקר לדמויותיהם של הצעירים הסוציאליסטים. ברומן, לעומת זאת, הדמויות הפועלות ונושאי מערכת הערכים של היצירה היו בני הבורגנות האודסאית המתבוללת שבה גדל ז'בוטינסקי עצמו".
דמויות
– מַרקוֹ, יש בעירנו דוקטור ציוני אחד, ולו – משרתת הַפְּקָה. פעם אחת הגישה תּה באספה בביתם, ואשת הדוקטור שאלה אותה אחר-כך: "המוצא חן הדבר בעיניך?" והפּקה ענתה בכובד-ראש, בנעימת כניעה לגורל: מה לעשות, גברת, נצטרך לנסוע לפלשתינה!
הוא נעלב. מצא, שאין הנידון דומה לראיה, ובכלל – מעשה-הפּקה אינו אלא בדיחה נושנה, כבר שמע אותה עשר פעמים.
– אגב, מרקוֹ, – אמרתי תוך פיהוק, – אם כבר תבקש לך אומה, למה לא תיספח אל הציוֹנים?
הוא לטש את עיניו העגלגלות ונעץ אותן בי מתוך השתוממות גמורה; ניכר היה לפי מבטו, שאפילו בשעה חמש לפנות בוקר, ואפילו בדרך הלצה בלבד, אין אדם מיושב בדעתו יכול להגיע לידי מחשבת-תעתועים שכזו".
סופו של מרקו: "הוא טבע בנהר הנייבה כשנחלץ לסייע לאישה בלתי מוכרת, שזעקתה נשמעה בלילה חשוך".
.com
com. (מאנגלית: commercial, מסחרי) היא סיומת אינטרנט לשמות מתחם (Domains), אשר נמצאת בשימוש נרחב באינטרנט. סיומת זו היא אחת הסיומות המקוריות אשר הוגדרו בינואר 1985, והפכה לסיומת הנפוצה ביותר לשמות מתחם.
היסטוריה
על אף ש-com. אמורה להיות סיומת בלעדית לישויות מסחריות (ישויות אחרות כגון גופים ממשלתיים או ארגונים חינוכיים רשומים בסיומות משלהם), מאז אמצע שנות ה־90 לא נרשמו הגבלות סיווג על שימוש בשמות תחום מסוג com פתיחת רישום הסיומת לציבור הרחב בא בד בבד עם המסחור והפופולריות של האינטרנט. הסיומת הפכה במהרה לסיומת הנפוצה ביותר לאתרי אינטרנט. אתרים אשר פרחו בתקופה שבין 1997–2000 (התקופה אשר ידועה בתור "בועת הדוט-קום") לעיתים הרחיקו לכת והכלילו את הסיומת בשמם; חברות אלו לימים נודעו בתור חברות הדוט-קום. השקת סיומת biz ב־2001, אשר נסגרה בפני כל מי שאינו עסק, לא השפיעה רבות על הפופולריות הרבה שלה זכתה סיומת com.
אף על פי שחברות בכל העולם יכולות לרשום שמות מתחם תחת com, מדינות רבות מפעילות שם מתחם משני עם מטרה דומה תחת הסיומת האינטרנטית שלהם. רוב הסיומות האלו פועלות תחת התבנית com.xx או co.xx, כאשר xx הוא שם המתחם המשני. לדוגמה, אוסטריה מפעילה את הסיומת co.at, גרמניה מפעילה סיומת com.de, ובישראל הסיומת היא co.il.
ארגונים לא מסחריים רבים, כגון ארגונים ללא מטרות רווח או גופים ממשלתיים, משתמשים בסיומת com. יש הרואים בכך סתירה למטרה המקורית של שם התחום, ומוסיפים כי יותר מתאימה סיומת org או gov, או סיומות אינטרנטיות יותר ספציפיות. אף על פי כן, ארגונים רבים עדיין מעדיפים את הסיומת com בשל המוכרות הגבוהה שלה בקרב הציבור הרחב, לעומת סיומות פחות ידועות. בנוסף, הייעוד המקורי של סיומות אינטרנט רבות הפך לחסר משמעות בלא פיקוח והגבלה על השימוש בהן לאורך השנים.
האתר symbolics.com הוא האתר הקיים הוותיק ביותר עם סיומת זו. symbolics נרשם ב־15 במרץ 1985.
אליהו מירב
אליהו (אלי) מירב (נולד בשנת 1950) הוא ראש המועצה הראשון של עמנואל לשעבר (1985–1990).
ביוגרפיה
מירב נולד במצרים. בשנת 1954 עלה עם משפחתו לישראל. תחילה התיישבה המשפחה ברמתיים, וכעבור זמן עברה לבית אלפא. התגייס לחיל האוויר, ובתקופת מלחמת יום הכיפורים שירת בצוות אוויר של לוחמה אלקטרונית. זמן קצר לאחר מכן נישא לחנה הרמן. באותה תקופה חזר בתשובה, ובמשך ארבע שנים למד בישיבת הנגב בנתיבות. בסוף שנות ה-70 עבר להתגורר בשכונת מטרסדורף בירושלים ולמד בישיבת חברת אהבת שלום.
בתחילת שנות ה-80 נעשה חסיד ברסלב, ובהמשך עבר להתגורר בעמנואל, שהייתה בשלבי הקמתה הראשונים. לאחר מכן התקרב לרב אליעזר ברלנד ועבר לגור בירושלים.
קריירה
עם הכרזתה של עמנואל כמועצה מקומית, בשנת 1985, נבחר לעמוד בראשה. בתקופת כהונתו כראש המועצה נאלץ להתמודד עם ההשלכות של קריסת חברת "כוכב השומרון" שיזמה והקימה את היישוב. בקדנציה שלאחר מכן כיהן כסגן ראש המועצה.
באמצע שנות ה-90 פרש מהחיים הציבוריים בעמנואל ועבר להתגורר בירושלים. כיום הוא משמש כראש כולל ברסלב במודיעין עילית. בשנת 2010 נבחר כחבר בהנהלה החדשה של ישיבת שובו בנים.
חיים אישיים
לאחר פטירת אשתו חנה נישא בשנית. ב-13 בדצמבר 2018 נהרג בנו החורג, סמל יוסף כהן, לוחם בגדוד נצח יהודה, בפיגוע בטרמפיאדה הסמוכה למאחז גבעת אסף שבבנימין.
קיילה סטל
קיילה סטל (באנגלית: Keala Settle; נולדה: 5 בנובמבר 1975) היא שחקנית וזמרת אמריקאית. סטל הייתה הראשונה לגלם את דמותה של נורמה ואלוורדה במחזמר Hands on a Hardbody שעלה בברודוויי בשנת 2013, עליו הייתה מועמדת לפרסי טוני, Outer Critics Circle ו-Drama Desk עבור השחקנית הטובה ביותר. בשנת 2017 היא גילמה את דמותה של האישה המזוקנת לטי לוץ בסרט המוזיקלי "האמן הגדול מכולם". השיר "This Is Me", בביצועה כסולנית, זכה בפרס גלובוס הזהב לשיר המקורי הטוב ביותר, והיה מועמד לפרס אוסקר לשיר המקורי הטוב ביותר.
ביוגרפיה
סטל נולדה בהוואי, הבת הבכורה מתוך חמשת ילדיהם של סוזנה לבית ריוואי, מאורית מניו זילנד, ודייוויד סטל הבריטי. היא בוגרת אוניברסיטת דרום יוטה.
ברודוויי
סטל הופיעה לראשונה בברודוויי ב-1 בפברואר 2011, בתפקיד שירלי במחזמר "פריסילה, מלכת המדבר".
סטל הייתה הראשונה שגילמה את דמותה של נורמה במחזמר "Hands on a Hardbody", שהוצג בברודוויי בשנת 2013, ואשר מבוסס על סרט דוקומנטרי משנת 1997. בביקורת של TheatreMania נכתב כי "סטל, בתפקיד נורמה, גונבת את ההצגה בכל סצנה שהיא נמצאת בה. הופעתה ... קשה לביצוע מרוב המונולוגים של שייקספיר, ושירת הסולו שלה בעלת טווח גוספלי המגיע היישר אל השורה האחרונה שבתיאטרון ... הופעתה המרגשת של סטל צריכה להופיע ברשימת המועמדים לכל פרס השחקנית המובילה הטובה ביותר בעיר". בגין תפקיד זה, סטל הייתה מועמדת לפרסי השחקנית הטובה ביותר של Outer Critics Circle, Drama Desk וטוני. בנוסף, היא זכתה בפרס Theatre World על הופעתה.
סטל שיחקה את תפקידה של גב' ת'נרדייה בעלובי החיים, החל ממרץ 2014 ועד ל-1 במרץ 2015.
סטל גילמה את דמותה של בקי, במחזמר "מלצרית", שעלה בברודוויי ב-24 באפריל 2016, בתיאטרון ברוקס אטקינסון, לאחר הצגות הרצה בתיאטרון הרפרטואר האמריקאי שבקיימברידג', מסצ'וסטס באוגוסט 2015.
עבודות נוספות
סטל גילמה את דמותה של טרייסי טורנבלד בסיבוב ההופעות של המחזמר "היירספריי" בארצות הברית. בביקורת על הופעתה במרכז קנדי ב-2005, נכתב וושינגטון פוסט כי "באשר לסטל, היא טרייסי נהדרת, גם אם היא נראית מבוגרת מדי בשביל תלמידת תיכון". היא הופיעה במרכז לינקולן בהפקה של "דרום פסיפיק" בתפקיד בלאדי מרי, החל משנת 2009. בביקורת של  Pioneer Press, מסצ'וסטס, נכתב: "הליהוק הטוב יותר הוא של קיילה סטל, שמגלמת את סוחרת הסמים בלאדי מרי, עם הליכה מתגלגלת, ארסיות נחשית ופראות אימהית של לביאה".
בנובמבר-דצמבר 2012, סטל השתתפה במחזמר על פי מזמור חג המולד בהפקת Pioneer Theatre Company מסולט לייק סיטי.
היא שיחקה את דמות המספרת במחזמר יוסף וכתונת הפסים המשגעת שהוצג ב-Ogunquit Playhouse שבאוגונקוויט, מיין בין ה-31 ביולי ל-25 באוגוסט 2013.